WP จ่อขายหุ้นซื้อคืน 10.37 ล้านหุ้น เริ่ม 15 ม.ค.64
WP จ่อขายหุ้นซื้อคืน 10.37 ล้านหุ้น เริ่ม 15 ม.ค.64
WP จ่อขายหุ้นซื้อคืน 10.37 ล้านหุ้น เริ่ม 15 ม.ค.64
25 ธ.ค. 2563

บริษัท ดับบลิวพี เอ็นเนอร์ยี่ จำกัด (มหาชน) หรือ WP แจ้งว่าตามที่บริษัทได้ดำเนินโครงการซื้อหุ้นคืนเพื่อบริหารทางการเงิน โดยบริษัทได้ดำเนินการซื้อหุ้นคืนรวมทั้งสิ้น 10,370,000 หุ้น มูลค่ารวม 47,781,874 บาท หรือคิดเป็น 2% ของหุ้นที่จำหน่ายได้แล้วทั้งหมดนั้น ขณะนี้บริษัทได้กำหนดระยะเวลาจำหน่ายหุ้นที่ซื้อคืน ตั้งแต่วันที่ 15 มกราคม 2564 ถึงวันที่ 14 มกราคม 2565 โดยจะเป็นการขายในตลาดหลักทรัพย์แห่งประเทศไทย
ทั้งนี้ เมื่อพ้นกำหนดระยะเวลาจำหน่ายหุ้นซื้อคืนดังกล่าวแล้ว ในกรณีที่บริษัทไม่จำหน่ายหรือจำหน่ายไม่หมด บริษัทจะลดทุนที่ชำระแล้วโดยวิธีตัดหุ้นจดทะเบียนที่ซื้อคืนและยังมิได้จำหน่ายทั้งหมด